Κύμη 21.9.2005
Προς την ΕΕΤΤ
Λ. Κηφισίας 60, Μαρούσι Τ.Κ. 151 25
Τηλ.: 210 615 1000 Fax: 210 610 5049
Κοιν ΕΕΡ, ΥΜΕ

ΕΠΕΙΓΟΝ

Θέμα: Παρεμβολή στην συχνότητα φορητού ραδιοερασιτεχνικού επαναλήπτη των Ομ. Έκτακτης Ανάγκης.

Τις τελευταίες μέρες έχει εμφανιστεί ένας αναμεταδότης (link) στην συχνότητα 431.000 που αναμεταδίδει τον επαναλήπτη R0 της Σύρου (145.600/145.000 MHz). Στην συχνότητα αυτή ως γνωστόν είναι εδώ και δεκαπενταετία τουλάχιστον αδειοδοτημένος ο φορητός επαναλήπτης των ΟΕΑ (Ομάδων Έκτακτης Ανάγκης) (431.000/438.600 MHz). Ένας επαναλήπτης που λειτουργεί σε περίοδο Εκτάκτων Αναγκών, ασκήσεων ή συγκεκριμένων ραδιοερασιτεχνικών γεγονότων σε όλη την χώρα.

Σας υπενθυμίζω τον βασικό ρόλο που έπαιξε ο συγκεκριμένος επαναλήπτης στις επικοινωνίες έκτακτης ανάγκης, στην διάρκεια του σεισμού της Αθήνας τον Σεπτέμβριο του 1999 και στην μεγάλη φωτιά στην Βόρεια Αττική το 1993. Δυστυχώς το τμήμα ελέγχου ραδιοφάσματος του ΥΜΕ που είναι και υπεύθυνο για την έγκριση λειτουργίας των ραδιοερασιτεχνικών επαναληπτών, φαίνεται να έχει χορηγήσει εδώ και ένα χρόνο άδεια σε άλλο σύλλογο, για την εγκατάσταση στην Πάρνηθα του συγκεκριμένου αναμεταδότη που τελικά παρεμβάλει την συχνότητα του επαναλήπτη των ΟΕΑ. 

Επειδή οι έκτακτες ανάγκες δεν μας είναι γνωστές από πριν, καταλαβαίνετε ότι η συνέχιση λειτουργίας του εν λόγω αναμεταδότη στην συχνότητα εξόδου του φορητού επαναλήπτη, θα δημιουργήσει φοβερά προβλήματα προστριβές και ίσως ανεπανόρθωτες καταστάσεις όποτε και όταν συμβεί το κακό.

Παρακαλώ για τις άμεσες ενέργειές σας 

Τάσος Ζαχαρίου SV1RD, γραμματέας των ΟΕΑ
Ραφήνα